       " ถึงทางเข้าค่อนข้างจะซับซ้อนหน่อย....แต่ก็ยังดีที่แผนที่ถูกต้อง...มดแดงยอมรับเลยว่า...เพิ่งจะเคยรู้จักร้านนี้...ทั้งที่เป็นคนที่นี่แท้ๆ ร้านน่าจะเปิดมานานแล้วค่ะ  ดูจากสภาพแวดล้อมโดยรอบ...นอกจากเป็นร้านอาหารแล้ว  ยังมีบ้านให้เช่าติดริมทะเลเลย แต่จะเป็นบ้านพักรายวันด้วยรึเปล่า อันนี้ต้องลองถามที่ร้านดูน่ะค่ะ "

      ** เมนูที่เลือกมาชิม **
      >> หอยนางรมทรงเครื่อง << 150.- (Recommend)
                 เมนูนี้ควรค่าการการสั่งมาชิมเป็นอย่างยิ่งค่ะ   หอยนางรมสดมากกก....อวบบ...สด..หวานแถมไซต์ใหญ่อีกด้วย  น้ำจิ้มก็แซ่บดีค่ะ  ส่วนเครื่องเคียงก็สดใหม่ กระถินก็เด็ดยอดอ่อนๆมาให้แล้ว ไม่ต้องมานั่งเลือกเองค่ะ ถูกใจมดมาก จานนี้แนะนำเลย
  
      >> ทอดมันกุ้ง << 150.-
                  จานนี้ทางร้านทำเองแน่นอน  ไม่ได้เอาแบบสำเร็จรูปมาทอดขาย เสิร์ฟมาทั้งหมด 4 ชิ้น เนื้อกุ้งข้างในชุ่มฉ่ำหน่อยๆ  ส่วนตัวมด ชอบแน่นๆกว่านี้  แต่อันนี้ก็อร่อยดีค่ะ

      >> ปลากระพงทอดสามรส << 400.- 
                   ปลาตัวใหญ่มากกก..ไซต์นี้น่าจะประมาณ 7-8 ขีด..และก็ทอดมาได้กรอบมากเช่นกัน  รสชาติโดยรวมอร่อยน่ะค่ะ  แต่ความคิดเห็นส่วนตัวสำหรับการทำสามรส  ชอบที่ใส่เครื่องเยอะๆอย่างพริกกระเทียม แต่จานนี้น้อยไปหน่อย  ถ้าใส่เครื่องมาเยอะอีกหน่อยจะฟินกว่านี้ค่ะ ^^

      มื้อนี้เบ็ดเสร็จจ่ายไปทั้งหมด 820.- รวมเครื่องดื่มแล้วค่ะ  พนักงานบริการดี  ส่วนที่จอดรถจะจอดตรงข้างกำแพงทางเข้าร้านค่ะ  อาจจะลำบากสัหหน่อย  แต่มีคนคอยโบกรถและดูแลรถให้  สบายใจได้ค่ะ  

      โดยรวมสำหรับร้านนี้ มดให้ 3.5 น่ะค่ะ อร่อย สด ใช้ได้  และยังอยากกลับไปซ้ำอีกค่ะ  ใครสนใจลองแวะไปชิมดูน่ะ  มดแดงแนะนำ ^_^    